
VENDIM

Nr. 799, datë 11.12.2019
PËR DISA NDRYSHIME NË VENDIMIN NR. 170, DATË 27.3.2019, TË KËSHILLIT TË MINISTRAVE, “PËR SHPËRNDARJEN  DHE DETAJIMIN E FONDIT 1 000 000 000 (NJË MILIARD) LEKË  NË PROGRAMIN ‘MENAXHIMI I INFRASTRUKTURËS SË UJITJES DHE KULLIMIT’”
Në mbështetje të nenit 100 të Kushtetutës, të nenit 6, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 10, të ligjit nr. 99/2018, “Për buxhetin e vitit 2019”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave

VENDOSI:

1. Në vendimin nr. 170, datë 27.3.2019, të Këshillit të Ministrave, bëhen ndryshimet, si më poshtë vijon:

a) Në pikën 1, fondi 1 000 000 000 (një miliard) lekë zëvendësohet me 1 116 424 574 (një miliard e njëqind e gjashtëmbëdhjetë milionë e katërqind e njëzet e katër mijë e pesëqind e shtatëdhjetë e katër) lekë; 
b) Tabela 1, “Lista e projekteve”, ndryshohet sipas tabelës bashkëlidhur  këtij vendimi.

2. Shtesa e vlerës së financimit, prej 116 424 574 (njëqind e gjashtëmbëdhjetë milionë e katërqind e njëzet e katër mijë e pesëqind e shtatëdhjetë e katër) lekësh, për vitin 2019, e përcaktuar në shkronjën “a”, të pikës 1, të këtij vendimi, të përballohet nga rishpërndarja e fondeve të akorduara me aktin normativ nr. 2, datë 2.10.2019, “Për disa ndryshime në ligjin nr. 99/2018, “Për buxhetin e vitit 2019”, për programin “Menaxhimi i infrastrukturës së ujitjes dhe kullimit”, dhe diferencat e prokurimeve të këtij programi”. 
3. Ngarkohen Ministria e Bujqësisë dhe Zhvillimit Rural, Ministria e Financave dhe Ekonomisë dhe bashkitë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR

Erion Braçe
Tabela - Lista e projekteve

